พอดีมีอาการชาที่ต้นขาข้างซ้าย แบบอยู่ดีๆก็ชาขึ้นมาในช่วงเวลาประมาณ18:30 น.ก่อนนอนก็ยังรู้สึกชา เช้าของอีกวันก็ยังชาอยู่ เริ่มชาทั้งขา เเขน หน้า แต่ชาเฉพาะซีกซ้าย ไม่ได้ชามาก แต่ช่วงต้นขาจะชาแบบรู้สึกได้กว่าส่วนอื่น กลัวเป็นโรคอะไรฉับพลัน หรือเกี่ยวกับระบบประสาท ควรจะทำอะไรหรือสังเกตุอาการอะไรเพิ่มไหมคะ หรือควรไปพบแพทย์ด่วนเลย
สวัสดีค่ะ การมีอาการชาที่ต้นขาข้างซ้าย อยู่ดีๆก็ชาขึ้นมาเองนั้น อาจจะเกิดจาก ภาวะปลายเส้นประสาทอักเสบ เช่นการไปนั่งกดทับบริเวณนั้นนานๆ หรือสาเหตุอื่นๆเช่นการขาดวิตามินบี เป็นโรคเบาหวาน โรคพิษสุราเรื้อรัง หรือเป็นการบาดเจ็บของเส้นประสาทเช่น กระดูกทับเส้น นรองกระดูกเคลื่อน หรือถ้าชาหนาๆเหมือนไม่รู้สึก เป็นครึ่งซีก อาจนึกถึงภาวะเส้นเลือดสมองตีบได้ซึ่งถ้าเป็นอาการชาหนาๆ เป็นซีกเดียวของร่างกาย โรคประจำตัวเดิมมีโรคเกี่ยวกับเส้นเลือดสมอง ความดันสูง ไขมันสูงอยู่แล้ว ที่อาจจะยังควบคุมไม่ดีมากนัก อาจต้องระวังภาวะเส้นเลือดสมองตีบได้ ควรรีบไปพบแพทย์เพื่อตรวจเพิ่มเติมต่อไปเบื้องต้นหลีกเลี่ยงการทำท่าที่กดทับบริเวณที่มีอาการไปก่อน สามารถออกกำลังกายสม่ำเสมอและควรทำการยืดเหยียดกล้ามเนื้อเป็นประจำ กรณีเป็นชาจากปลายเส้นประสาทอักเสบหรือถูกกดทับ